વિદ્યાર્થીને શાળામાં માર મારવા ઉપર પ્રતિબંધ મુકાયો છે છતાં પણ કેટલાક શિક્ષકો વિદ્યાર્થીઓને માર મારી રહ્યા હોવાના કિસ્સાઓ પણ પ્રકાશમાં આવી ચુક્યા છે. ત્યારે બાયડના ગાબટની માણેકબા શાહ સ્કૂલના પ્રાથમિક વિભાગમાં ફરજ બજાવતા શિક્ષકે વિદ્યાર્થીને માર મારતાં બાળકને ઓછુ સંભળાવવાની ફરિયાદને પગલે સમગ્ર મામલો બહાર આવ્યો હતો. શાળાના પ્રાથમિક વિભાગમાં ફરજ બજાવતા આશિષ કે.પટેલે ધો-૬માં ભણતા વિદ્યાર્થીને શુક્રવારના રોજ ગાલ ઉપર કોઈક કારણોસર લાફા ઝીંક્યા હતા. દર્દથી કણસતા બાળકે શાળાએથી ઘરે જઈ પરિવારજનોને કાનમાં ઓછું સંભળાવવાની ફરિયાદ કરી હતી.